לחבק ולגעת
בעולם שכולם רצים אחרי אושר ; מגלים אהבה, מבקשים הזדמנות ; אני עוצרת ונושמת אל בוקר ; ופוסעת על גבול של שקרים וכנות ; וכשהשמש מרפה אני יושבת בחדר ; מקשיבה למילים שבוקעות מהשיר ; יש לילות עצובים, יש לילות שבסדר ; כאבים הם חומות שקשה להסיר ; והלב שצולל בעומק התפר, ; עולה שוב לנשום אל אותה מציאות ; שספק מתמלאת, ספק כורה קבר; במה שהכילה אותה ריקנות ; אז אני כבר יודעת לחבק ולגעת ; בכל מה שאני ראויה בשבילו ; אם חשבת אולי שאני עוד שוקעת,; תדע שהייתי מזמן... וכבר לא ; במקום בו כולם מחפשים איך לשמוח ; מטפסים על עצמם, ממשיכים לקוות ; רק אני לבדי מסרבת לשכוח ; רגשות בוערים שקשה לכבות ; וכשהשמש עולה אני יוצאת אל הדרך ; בין משעול לנתיב מחפשת סימן ; יש ימים בלי סיבה, יש ימים שבערך ; חלומות הם דפים שדוהים עם הזמן ; והלב שצולל בעומק התפר, ; עולה שוב לנשום אל אותה מציאות ; שספק מתמלאת ספק כורה קבר,; במה שהכילה אותה ריקנות ; אז אני כבר יודעת לחבק ולדעת ; את כל מה שאני ראויה בשבילו ; אם חשבת אולי שאני עוד שוקעת,; תדע שהייתי מזמן ... וכבר לא; 